Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1227

1. Fejezet 1.1 Általános csomagolási előírások 1.1.1 A csomagolóeszközöket úgy kell gyártani és lezárni, hogy a fuvarozásra kész küldeménydaraboknál elkerülhető legyen a tartalom bármilyen szivárgása vagy kiszóródása. Ez a szokásos fuvarozási körülmények között különösen a rezgésekből, illetve a hőmérséklet, a nedvesség vagy a nyomás változásából adódhat. Veszélyes anyagnak nem szabad a küldeménydarab külsejére tapadnia. Ezek az előírások érvényesek mind az új, mind az ismételten felhasznált csomagolóeszközökre. 1.1.2 A csomagolóeszközöknek a veszélyes anyaggal közvetlenül érintkező részét ezek az anyagok kémiai vagy egyéb hatással nem támadhatják meg, szükség esetén a csomagolóeszközöket béléssel kell ellátni vagy megfelelő kezelésnek kell alávetni. A csomagolóeszközök e részei nem tartalmazhatnak olyan anyagokat, amelyek a tartalommal veszélyes reakcióba léphetnek, veszélyes anyagokat képezhetnek vagy amelyeket a tartalom lényegesen gyengíthetne. 1.1.3 A kombinált csomagoláshoz használt belső csomagolóeszközök kivételével minden csomagolóeszközöknek meg kell felelnie a IV. Fejezetben foglalt előírások szerint vizsgált és jóváhagyott gyártási típusnak. A sorozatban gyártott csomagolóeszközöknek meg kell felelniük a jóváhagyott gyártási típusnak. 1.1.4 Ha a csomagolóeszközt folyadékkal töltik meg, elegendő folyadékmentes szabad teret kell hagyni ahhoz, hogy a folyadéknak a fuvarozás közben elért hőmérsékletek hatására bekövetkező tágulása esetén se a folyadék ki ne szivárogjon, se a csomagolóeszköz ne szenvedjen tartós alakváltozást. Ha az osztályoknál másként nincs előírva, a 15 ˚C töltési hőmérsékletre vonatkoztatott legnagyobb töltési fok nem haladhatja meg a következőket:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes